આજે સવારે અંબાજી મંદિરમાં માતાજીના વાઘ પાસે ભટ્ટજી મહારાજ અને દેવસ્થાન ટ્રસ્ટ તરફથી માતાજીના ઝવેરા અને ઘટ સ્થાપન વિધિ યોજાઈ હતી, કોટેશ્વર નદીનું જળ લાવી વિધિ વિધાનથી આ વિધિ સારા મુહૂર્તમાં કરવામાં આવી હતી, આજે આખું અંબાજી મંદિર માઈ ભક્તોથી ઉભરાતું જોવા મળ્યું હતું, આજે આસો માસના પ્રથમ નોરતે અંબાજી મંદિરને ફૂલોથી શણગારવામાં આવ્યું હતું અને આજે ઘટ સ્થાપન વિધિમાં અંબાજી મંદિરના વહીવટદાર એસ જે ચાવડા બેઠા હતા સાથે વિદ્વાન પંડિતો દ્વારા આજે વિધિ વિધાનથી ઝવેરાનું સ્થાપન કરવામાં આવ્યું હતું, ત્યારબાદ માતાજીની આરતી કરવામાં આવી હતી, અંબાજી મંદિરમાં આઠમ બપોર સુધી આ ઝવેરા અને ઘટ સ્થાપનની વિધિ અને પુજા અંબાજી મંદિરના ભટ્ટજી મહારાજ દ્વારા કરવામાં આવશે.